**«Балабақша - тәрбиенің алтын бесігі»**

«Бала естігенін айтады, көргенін істейді» - деп қазақ халқы бекер айтпаған. Мектеп жасына дейінгі балаларды адамгершілікке тәрбиелеудің маңызы зор. Кішкентай сәбилеріміз ата - анасының, тәрбиешісінің, достарының мінезінен, жүріс - тұрысынан, сөйлеген сөзінен, істеген ісінен үлгі алуға тырысады. Балабақша – баланың жүйелі түрде білім – тәрбие алатын ең алғашқы қоғамдық ошағы.

Балабақшаның беретін тәлім – тәрбиенің қаншалықты мықты болуы, сол балабақшада қызмет ететін педагогикалық ұжымға, нақтырақ айтатын болсам, тәрбиешіге, мамандарға байланысты.

 Тәрбиеші – киелі мамандық. Ол ертеңгі болашақты, болашақ иесін – ұлтын тәрбиелейді.

Тәрбиеші – суретші, әртіс, әдебиетші, ақылшы, дос және бала жанын бағамдар психолог.

Біздің балабақша – бұл бөлек әлем, гүлденген көгал. Балабақша бізге бала жан дүниесін сезінуге, аялауға, бағалауға үйретеді. Балабақша баланың жеке тұлға ретінде қалыптасуында ерекше орын алатын сатысы. Ұзақ жылдар жасағандығына қарамастан, балабақшаның әр кірпіші, әр бұрышы ешқашан ескірмейтін мейірім мен сүйіспеншіліктен тұрады. Балалардың күлкісі мен мейірімі арқасында біздің балабақша жыл өткен сайын гүлденіп, көркейіп, жасара түсуде.

Біздің балабақшадағы ұжым өте татулы, ізденімпаз және шығармашылық. Көмек керек болған жағдайда бар нәрсесін бере салатын өте мейірімді жандар. Әр мереке немесе шара алдында бірлесіп жұмыс атқарады.

Менің ойымша әр балабақшада жұмыс атқарғанда ұжымнан басталуы қажет. Себебі, егер ұжым сені өзіне тартпай немесе тату болмаса сенің балабақшада жұмыс жасауға көңілін де ниетінде болмайды. Ұжымның арасында бірлестік деген міндетті түрде болуы қажет және де менің ойымша балабақшадағы балаларды өз баландай көруін қажет ешкімді бөліп жарымау керек. Әр қайсы бала осында бірдей.

Тәрбиенің алтын бесігі - балабақшамыздағы сәбилерімізді адам баласына тән асыл қасиеттерге, адамгершілікке тәрбиелеуден жалықпайық!

 **«№1 сәбилер бақшасы» МҚКК**

**Тәрбиеші: Салима Маралбековна Тажиева**